

**GRADSKO VIJEĆE *P R I J E D L O G***

KLASA:612-01/19-01/03

URBROJ:2186/18-02/1-19-2

U Ludbregu, 07. lipnja 2019.

Na temelju članka 4. Zakona o ustanovama („Narodne novine“ br. 76/93, 29/97, 47/99, 35/08) članka 17. Zakona o muzejima ( „Narodne novine“ br. 61/18), članka 35*.* Zakona o lokalnoj i područnoj (regionalnoj) samoupravi („Narodne novine“ , br. 33/04, 60/01- vjerodostojno tumačenje, 129/05, 109/07, 125/08, 36/09,150/11, 144/12, 19/13 – pročišćeni tekst, 137/15, 123/17) te članka 33*.* Statuta Grada Ludbrega (službeni vjesnik Varaždinske županije br. 23/09, 17/13, 40/13-pročišćeni tekst, 12/18, 55/18-pročišćeni tekst) Gradsko vijeće Grada Ludbrega na 14. sjednici održanoj 07. lipnja 2019. godine **d o n o s i**

**O D L U K U**

**o izmjenama i dopunama Odluke o ustrojstvu**

**Centra za kulturu i informiranje Dragutin Novak Ludbreg**

**Članak 1.**

U Odluci o ustrojstvu Centra za kulturu i informiranje Dragutin Novak Ludbreg („Službeni vjesnik Varaždinske županije“ br. 9/2016) mijenja se članak 4. tako da glasi:

„Centar obavlja slijedeće djelatnosti:

* priprema i organizacija te javno izvođenje dramskih, glazbeno-scenskih, lutkarskih i drugih scenskih djela (scenska i glazbeno scenska djela),
* umjetničko stvaralaštvo
* rad umjetničkih objekata,
* djelatnost muzeja,
* rad povijesnih mjesta i građevina te sličnih zanimljivosti za posjetitelje,
* specijalizirane dizajnerske djelatnosti,
* izrada prezentacija,
* organiziranje seminara, prezentacija, sajmova i manifestacija,
* promidžba (reklama i propaganda),
* istraživanje tržišta i ispitivanje javnog mnijenja,
* djelatnost nakladnika,
* distribucija tiska,
* djelatnost javnog informiranja,
* djelatnost elektroničkih komunikacijskih mreža i usluga,
* djelatnost pružanja audio i/ili audiovizualnih medijskih usluga,
* djelatnost pružanja usluga elektroničkih publikacija,
* djelatnost obavljanja audiovizualnog i radijskog programa,
* djelatnost pružanja medijskih usluga televizije i/ili radija,
* audiovizualne djelatnosti,
* komplementarne djelatnosti audiovizualnim djelatnostima
* kupnja i prodaja robe,
* pružanje usluga u trgovini,
* obavljanje trgovačkog posredovanja na domaćem i inozemnom tržištu,
* zastupanje inozemnih tvrtki,
* usluge informacijskog društva.

Centar za kulturu i informiranje može obavljati i druge djelatnosti u skladu sa Zakonom koje su namijenjene izvršenju programa djelatnosti iz st. 1 ovog članka.

Promjena djelatnosti Centra moguća je uz suglasnost Osnivača.

Centar može promijeniti djelatnost samo uz suglasnost Grada Ludbrega.“

**Članak 2.**

U članku 5. Odluke briše se „ – Muzejsko vijeće“.

**Članak 3.**

Članak 14. mijenja se i glasi:

„O ostvarenoj razlici između prihoda i primitaka i rashoda i izdataka odlučuje Upravno vijeće.

Ostvarena pozitivna razlika između prihoda i primitaka i rashoda i izdataka koristi se za unapređenje i razvoj djelatnosti Centra“.

**Članak 4.**

U članku 15. mijenja se stavak 3. tako da glasi:

„Ako Centar iskaže negativnu razliku između prihoda i primitaka i rashoda i izdataka u dvije uzastopne financijske godine, osnivač će pokrenuti postupak preispitivanja mandata predsjednika i članova Upravnog vijeća, te ravnatelja“.

**Članak 5.**

Ova odluka stupa na snagu osmog dana od dana objave u „Službenom vjesniku Varaždinske županije“.

Predsjednik  
Gradskog vijeća:

Antun Šimić

**O B R A Z L O Ž E NJ E**

Gradsko vijeće Grada Ludbrega na svojoj 23. sjednici održanoj 11. ožujka 2016. godine donijelo je „novu „ Odluku o ustrojstvu Centra za kulturu i informiranje Dragutin Novak Ludbreg kojom je prestala važiti do tada važeća Odluka o ustrojstvu Pučkog otvorenog učilišta Dragutin Novak Ludbreg te izmjene i dopune ove odluke.

Upravno vijeće Centra za kulturu i informiranje „Dragutin Novak“ Ludbreg je na svojoj sjednici održanoj 15.04.2019. godine, a sukladno ovlastima iz članka 9. Odluke o ustrojstvu i članka 23. Statuta Centra donijelo Odluku kojom predlaže osnivaču donošenje izmjena i dopuna Odluke o ustrojstvu radi usklađenja djelatnosti sa Statutom i upisom u registar Trgovačkog suda u Varaždinu, usklađenja sa Zakonom o muzejima te usklađenja s Pravilnikom o proračunskom računovodstvu.

Kako bi se izvršila potrebna usklađenja s novim zakonskim propisima predlažu se slijedeće izmjene i dopune ove odluke i to:

**Članak 1.**

* izmjena članka 4. važeće Odluke vezano uz usklađenje djelatnosti koje Centar za kulturu obavlja, a sukladno upisanim djelatnostima u sudskom registru,

**Članak 2.**

* izmjena članka 5. Odluke, a odnosi se na brisanje Muzejskog vijeća kao jednog od organa Centra s obzirom da su novim Zakonom o muzejima („Narodne novine“ br. 61/18) brisane odredbe o muzejskom vijeću,

**Članak 3. i članak 4.**

* ovim člancima mijenja se članak 14. te stavak 3. članka 15. Odluke. S obzirom da je Centar za kulturu proračunski korisnika i financijsko poslovanje i računovodstvo vodi sukladno propisima za proračunske korisnike, ovim izmjenama usklađuju se pojmovi vezani uz proračunsko računovodstvo. U dosadašnjim odredbama korišteni su pojmovi „dobit“ i „gubitak“, a ovim izmjenama ti pojmovi zamjenjuju se pojmovima pozitivna ili negativna razlika između prihoda i primitaka i rashoda i izdataka.

**Članak 5.**

* ovim člankom određuje se dan stupanja na snagu izmjena i dopuna Odluke.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj, a sukladno prijedlogu Upravnog vijeća podnosi ovaj prijedlog akta na raspravu i donošenje Gradskom vijeću Grada Ludbrega.